Karate Kallie het ‘n “Skelmpie” by die Vrystaat Kunstefees
Assistent-regisseur: Phillru van Achterbergh
Met Ana van Achterbergh, Anel du Plessis, Elma Potgieter, Francois van Rensburg, Marissa Claasen, Jennifer Myburgh, Johny Klein, Phillru van Achterbergh, Rouel Beukes en Wynand van Vollenstee
Sand du Plessis-teater, Bloemfontein
Vrydag, 21 Julie @ 14:30 & @ 19:00 | Saterdag, 22 Julie @ 19:30
in samewerking met Bains Lodge, Stuttafords van Lines, RSG en Sounds Good
Wynand van Vollenstee, beter bekend as “Karate Kallie” en vele ander rolle het dalk ‘n skelmpie of twee by die Vrystaat Kunstefees van 20 tot 22 Julie 2017. Wynand speel in Lefra Produksies se MY MAN SE SKELMPIE SE SKELMPIE SE VROU wat by die Sand du Plessis Teater. Die “skelmpies” speel op Vrydag, 21 Julie om 14:30 en 19:00 en Saterdag, 22 Julie om 19:30. Besprekings kan gedoen word by Computicket 0861 915 8000 of op die webtuiste www.computicket.com
Lefra se klugte is alreeds ‘n jaarlikse instelling en in 2017 kan aanhangers uitsien na My Man se Skelmpie se Skelmpie se Vrou. Die skreeusnaakse klug, onder regie van Suid-Afrika se eie klugkoning Frans Swart, speel af in 'n elegante pels-salon van Schaap, Schaap en Zuma. Vir meer inligting, besoek www.lefra.com of www.skelmpie.co.za. Die produksie word aangebied in samewerking met Bains Lodge, Stuttafords van Lines, Counterpoint Furnishers, RSG en Sounds Good.
Arno Schaap (Wynand van Vollenstee), 'n flambojante ekstrovert, beplan om die pragtige jong onkleedanseres Janie (Jennifer Myburgh) te verlei met behulp van 'n peperduur pelsjas. Ongelukkig vir Mnr. Schaap, is Janie getroud met Harry Vlok (Phillru van Achterbergh), wat sonder twyfel snuf in die neus sal kry as sy by die huis opdaag met 'n duur jas. Dus verminder Arno die prys daarvan drasties en Janie probeer vir Harry oortuig om die jas vir haar aan te skaf, terwyl Arno dan die verskil in die prys persoonlik inbetaal. Harry besef dat die jas 'n winskoop is, en besluit om dit eerder vir sy skelmpie Sue Knoll (Anel du Plessis) te koop.